text: Hetta var ein tann lekrasta og deiligasta upplivingin eg nakrantíð havi roynt við mínum vinkonum. At uppliva og njóta so nógv, sum vit gjørdu uppá so stutta tíð, var serstakliga lekkurt. Hetta fara vit at royna fáa gjørt minst eina ferð um ári frá nú av.
text: #000001
text: Síðani Hotel Brandan lat upp fyrr í ár, havi eg hugsað og ynskt mær at roynt hetta nýggja vakra hotellið. Eg haldi føroyingar sum heild duga illa at raðfeysta upplivingar í egnum landi, og tað er avgjørt nakað sum vit eisini kunnu skriva undir uppá. Men hesuferð valdu vit at taka avgerðina, at nú skuldu vit uppliva eina góða fríløtu saman, í okkara egna landi.
text: #000002
text: At kunna njóta samveru og vælveru á hesum stásiliga hotelli við vinkonunum, við hentleikum so sum uttandura heitapottum, góðari matstovu, vínkjallara og mangt annað, var veruliga eitt sætt njótilsi.
text: #000005
text: Áðrenn vit skuldu bókað okkum inn á Brandan, fingu vit eitt upplýsandi sms-boð, har upplýst var nær heitipotturin og matstovan var klár til okkum. Hetta var ein flott tænasta at fáa, og gjørdi eisini at vit allar blivu enn meira spentar.
text: #000006
text: Tá vit so komu til Brandan, fingu vit ein væl smakkandi vælkomsdrykk. Aftaná hetta fóru vit í heitapottin uttanfyri og tað var sera hugnaligt. Aftaná vit høvdu verið har umleið ein tíma, var sauna á skránni. Hetta var ein deilig byrjan uppá uppihaldið, og so var ein deilig fimm rættar matskrá á skránni.
text: #000007
text: Vit byrjaðu í vinkjallaranum, sum tit síggja á myndunum. Tað var sera góð tænasta og maturin var fyrstafloks. Vit sótu millum 3.000 vínfløskur og tey høvdu valt akkurát tær, ið passaðu best til okkara mat.
text: #000008
text: Morgunmatur við bestu góðsku – hetta er teirra slogan og eg kann bert taka undir við tí. Vit allar vóru sera nøgdar og hildu tað smakkaði avbera væl. Alt var eisini umhvørvisvinarligt.
text: #000009
text: Aftaná vit høvdu etið morgunmatin var tíð at byrja so smátt dagligdagin aftur. Vit kundu bert siga, at hetta var ein fantastisk uppliving og vóru sera nøgdar og glaðar fyri alt. Vit kunnu heilt víst geva teimum fýra stjørnur fyri uppihaldi. Hotel Brandan hevur avbera góðar karmar til bæði polterabend, jólafrokost og m.a.
text: #000010
text: Karis dámar væl íverksetan, marknaðarføring og branding. Síðani dámar hon eisini væl at blogga um mat og lívsstíl. Hon hevur - saman við øðrum - eisini verið við til at stovnað hesa síðu.
text: #000012